Tarde s'affaccie totte sus a 'u Mar Ionio, e face 'nu gurfe ca pigghie 'u nome da Tarde e se stenne 'mbonde a Basilicate. Jè mise a 15 metre sus a 'u levèlle d'u mare, jndr'à 'na zone chianeggiande ca s'allonghe verse l'asse Nord/Nord Ovest-Sud Est e circunnate da Nord Ovest 'mbonde a Est da l'altechiane de le Murge. 'U territorie sue tène 'n'estenzione de 209,64 km² e jè vagnate quase tutte da 'u mare, essenne caratterizzate da 'a presenze de ttre penisole naturale e de 'n'isole artificiale, ca s'à formate apprisse a 'u tagghie d'a penisola origgenale fatte duranne 'a costruzione d'u fossate d'u Castelle Aragonese. 'A cetate jè infatte canusciute pure cumme ""'a cetate de le doje mare"", essenne vagnate da 'u Mare Granne luenghe 'a coste esterne racchiuse jndr'à baia delimitate a Nord Ovest da 'a Punde Rondinelle e a Sud da 'u Cape San Vito, e pò da 'u Mare Piccele, ca costituisce 'nu belle gruesse bacine inderne.